โซเชียลแทบแตก! เอ็มวีใหม่ "เป๊ก-แบมแบม" ไม่ถึง 3 ชั่วโมง วิวทะลุล้าน
ถูกแชร์ทั้งหมด
อย่าถามว่าจะกรี๊ดใคร เพราะเลือกไม่ถูกจริงๆ เมื่อสามีแห่งโลกโซเชียลทั้ง 2 คน ซึ่งก็คือ เป๊ก-ผลิตโชค อายนบุตร และแบมแบม-กันต์พิมุกต์ ภูวกุล หรือ แบมแบม GOT7 ออกเอ็มวีด้วยกัน
งานนี้ บรรดาแฟนคลับของก็อตเซเว่น หรือ อากาเซ และแฟนคลับหนุ่มเป๊ก หรือ นุชเชส พากันเข้าไปชมการร้องและลีลาการแดนซ์ของทั้ง 2 หนุ่ม จนทำให้ยอดวิวทะลุ 1 ล้านครั้งภายในเวลาแค่ 3 ชั่วโมง
การโคจรมาพบกันของ 2 หนุ่ม เกิดขึ้นภายใต้แคมเปญ "ก้าวข้ามทุกขีดจำกัด กับ AIS Next Generation Network" ซึ่งบริษัทเครือข่ายมือถือดังรายนี้ เล็งเห็นว่า แฟนคลับของทั้ง 2 หนุ่ม มักติดตามผลงานและความเคลื่อนไหวของศิลปินที่ตัวเองชื่นชอบจากโซเชียลมีเดียเป็นหลัก และการอัปเดตข่าวสารต่างๆ ของทั้งคู่ ก็ต้องใช้อินเทอร์เน็ตที่เร็ว แรง ระดับกิกะบิต ซึ่ง AIS ก็เป็นผู้นำด้านเครือข่ายอันดับ 1 ที่ไม่ได้เร็วที่สุดในประเทศเท่านั้น แต่ยังเร็วที่สุดในเอเชียตะวันออกเฉียงใต้ด้วย
ไม่ใช่แค่นั้น AIS ยังเปิดเผยอีกว่า หลังจากนี้ก็ขอให้ติดตามผลงานของแบมแบม และเป๊ก กันต่อไป เพราะอาจมีโปรเจกต์ออกมาสร้างปรากฏการณ์รวดเร็วพุ่งทะยานแบบ NEXT G อีกก็ได้